Държавен вестник, бр. 60, 2012 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  60
в) федералните държави, страни по тази 
Конвенция, се задължават по искане на всяка 
друга договаряща се държава, предадено чрез 
Генералния секретар на ООН, да представят 
информация за действащите във федерацията 
и нейните съставни части закони и практика 
по отношение на всяка отделна разпоредба 
на Конвенцията, като покажат степента, в 
която дадената разпоредба е била приложена 
със законодателен или друг акт.
Член 38
Резерви
1. По време на подписването, ратифици­
рането или присъединяването всяка държава 
може да прави резерви към членовете на 
Конвенцията с изключение на членове 1, 
3, 4, член 16, точка 1 и членове от 33 до 42 
включително.
2. Всяка държава, направила резерва в 
съответствие с точка 1 на този член, може 
да оттегли по всяко време резервата чрез 
уведомление до Генералния секретар на ООН.
Член 39
Влизане в сила
1. Тази Конвенция влиза в сила на девет­
десетия ден след депозирането на шестия 
ратификационен документ или документ за 
присъединяване.
2. За всяка държава, ратифицираща или 
присъединяваща се към Конвенцията след 
депозирането на шестия ратификационен 
документ или документ за присъединяване, 
Конвенцията влиза в сила на деветдесетия ден 
от датата на депозиране на ратификационния 
документ или документа за присъединяване 
от съответната държава.
Член 40
Денонсиране
1. Всяка договаряща се държава може да 
денонсира по всяко време тази Конвенция 
чрез писмено съобщение до Генералния сек­
ретар на ООН.
2. Денонсирането влиза в сила за съот­
ветната договаряща се държава една година 
след датата на получаване на съобщението 
от Генералния секретар на ООН.
3. Всяка държава, направила декларация 
съгласно член 36, може по всяко време след 
това чрез уведомление до Генералния сек­
ретар на ООН да заяви, че действието на 
Конвенцията спира да се разпространява по 
отношение на такава територия една година 
след получаването на уведомлението от Ге­
нералния секретар.
Член 41
Преразглеждане
1. Всяка от договарящите се държави може 
да поиска по всяко време преразглеждането 
на тази Конвенция чрез уведомление до Ге­
нералния секретар на ООН.
2. Общото събрание препоръчва, ако е не­
обходимо, какви стъпки да бъдат предприети 
по отношение на такова искане.
Член 42
Информация, изпращана от Генералния секре­
тар на Организацията на обединените нации
Генералният секретар информира всич­
ки членове на ООН и държавите, които не 
са членове на организацията, споменати в 
член 35, за следното:
а) подписването, ратифицирането и присъе­
диняването към Конвенцията съгласно член 35;
б) декларациите и уведомленията съгласно 
член 36;
в) резервите и оттеглянето на резерви в 
съответствие с член 38;
г) датата, на която тази Конвенция влиза 
в сила в съответствие с член 39;
д) денонсирането и уведомленията съгласно 
член 40;
е) исканията за преразглеждане в съответ­
ствие с член 41.
В уверение на което долуподписаните 
надлежно упълномощени представители под­
писаха тази Конвенция от името на своите 
правителства.
Съставена в Ню Йорк на двадесет и осми 
септември 1954 г. в един екземпляр, като 
английският, френският и испанският текст 
на този екземпляр имат еднаква сила. Този 
екземпляр се депозира в архивите на ООН, 
като заверени копия от него се изпращат 
от Генералния секретар на ООН на всички 
членове на Организацията и на държавите, 
които не са членки, посочени в член 35 на 
тази Конвенция.
ПРИЛОЖЕНИЕ
Параграф 1
1. Документът за пътуване, посочен в чл. 28 
от тази Конвенция, указва, че притежателят е 
лице без гражданство съгласно Конвенцията 
от 28 септември 1954 г.
2. Документът се изготвя най-малко на 
два езика, единият от които е английски или 
френски.
3. Договарящите се държави преценяват, 
доколко е целесъобразно да приемат прило­
жения тук образец на документ за пътуване.